钦定古今图书集成/明伦汇编/氏族典/第039卷 > 江玭
## 钦定古今图书集成/明伦汇编/氏族典/第039卷 > 江玭

按《浙江通志》：“玭字用良，仁和人。景泰辛未进士，授礼
科给事中。正色立朝，权贵敛手。常以六事奏陈，悉关
君德，民务，当宁倾听，疏救按察使陈璇冤，又劾奏石
亨怙宠罔上，直声赫然。时南阳李方柄事，众趋其门，
独玭不可，曰：‘吾为谏臣，可媚时宰以自托耶’？居谏垣
十年，出为山东参议。又九载，始迁参政。凡所历宗藩”
庄地，有兼并者，悉夺以还。民领兵农钱谷，不假棰楚
而事集。乞休，橐装萧然，未尝请托。入公府。以子澜贵，
赠太中大夫、资治少尹。